
Projekteerimistingimuste kinnitamine
(Albert-August Tiimanni tn 13 korterelamu fassaadide osaline rekonstrueerimine ning 

Narva Linnavalitsuse 16.06.2010. a korralduse nr 802-k kehtetuks tunnistamine)

	1. ASJAOLUD JA MENETLUSE KÄIK




14.05.2012. a taotles KORTERIÜHISTU TIIMANI 13, registrikood 80145793, asukoht A.- A. Tiimanni 13-32, Narva linn, mille esindajana tegutseb juhatuse liige Tatjana Tihhanovskaja, Narva Linnavalitsuse Arhitektuuri- ja Linnaplaneerimise Ametilt Narva Linnavalitsuse 16.06.2010. a korraldusega nr 802-k kinnitatud projekteerimistingimuste kehtivuse pikendamist. 
Seoses seadusandluse muutmisega on otstarbekas Narva Linnavalitsuse 16.06.2010. a korraldus nr 802-k kehtetuks tunnistada ning väljastada uued projekteerimistingimused A.-A. Tiimanni tn 13 korterelamu fassaadide osaliseks rekonstrueerimiseks.

	2. ÕIGUSLIKUD ALUSED



2.1    Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
         2.2   Haldusmenetluse seaduse § 68 lõike 1 kohaselt isikul on õigus taotleda haldusakti kehtetuks tunnistamist üksnes juhul, kui ta võib taotleda käesoleva seaduse § 44 alusel haldusmenetluse uuendamist.

2.3  Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. 
2.4    Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.

	3. OTSUS




Kinnitada projekteerimistingimused Albert-August Tiimanni tn 13 korterelamu fassaadide osaliseks rekonstrueerimiseks järgnevalt:
	3.1 ÜLDANDMED



	3.1.1  Ehitisregistri andmed: elamu 144 krt, 9 korrust, ehitisregistri kood 118000419.

3.1.2  Kinnistusraamatu andmed: elamumaa katastriüksuse tunnus 51102:003:0018.            

	3.1.3  Projekteerimistingimuste koostamise aluseks on projekteerimistingimuste 
          14.05.2012. a taotlus nr 4268/1-14, Ehitusseadus, Narva linna üldplaneering, 

          Narva linna ehitusmäärus, Eestis kehtivad normatiivid, EPN, Eesti Standardid.  

	3.2 PROJEKTEERIMISE EESMÄRK




Projekti koostamise eesmärgiks on Albert-August Tiimanni tn 13 korterelamu fassaadide osaline rekonstrueerimine.
	3.3 ÜLDNÕUDED




3.3.1    Ehitusprojekt koostada ja vormistada Eesti Vabariigis kehtivate seaduste, määruste, projekteerimisnormide, standardite ja juhendite alusel, sealhulgas:

- Majandus- ja kommunikatsiooniministri 17.09.2010. a määrus nr 67 „Nõuded ehitusprojektile“;

   - Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti seletuskiri” või Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus” (märkus: sõltuvalt projekti staadiumist); 

- Eesti Standard EVS 811:2012 „Hoone ehitusprojekt”;

- Eesti Standard EVS 843:2003 “Linnatänavad”;
- Eesti Standard EVS 812-7:2008 „Ehitiste tuleohutus. Osa 7: Ehitistele esitatava põhinõude, tuleohutusnõude tagamine projekteerimise ja ehitamise käigus”;

- Narva linna ehitusmäärus jne.
3.3.2 Projekt (selle osad) peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt. 

3.3.3 Projekt peab olema heaks kiidetud kõigil ehitusseadusega ettenähtud juhtudel.

3.3.4 Projekti koosseisus esitada spetsialistide originaalallkirjad ja ametiasutuse originaalkooskõlastused.
3.3.5 Esitada projekti nimetus: „A.-A. Tiimanni tn 13 korterelamu fassaadide rekonstrueerimine”.

3.3.6 Enne projekteerimise algust tuleb läbi viia hoone tarindite seisundi tehniline ekspertiis. 

Otsus lisada projekti kausta. Soovitused ja järeldused võtta arvesse projekteerimisel. 
3.3.7 Nõuded tehnilisele ekspertiisile: vastavalt Majandus- ja kommunikatsiooniministri 20.02.2012. a määrusele nr 15 „Ehitise ekspertiisi tegemise kord”.

3.3.8 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee.
3.3.9 Asendiplaan esitada krundi tõese geodeetilise mõõdistuse alusel. Joonis esitada mõõtkavas 1:500. Asendiplaanil esitada tabel: „Ehitiste eksplikatsioon” (nimetus, ehitisregistri kood, olulised tehnilised andmed, märkus) ning kinnistu tehnilised näitajad. Asendiplaanil näidata projekteeritava ala piirid, hoone asukoht ja mõõtmed, kaugused lähimate piiride ja ehitisteni, juurdepääsud avalikult kasutatavale teele, sisse- ja väljasõit krundilt, parkimiskohtade markeering ja mõõtketid, projekteeritava prügikonteineri platsi mõõtmed ja materjal jne. Määratleda pinnakatted.
3.3.10 Värvivaated esitada mõõtkavas 1:200. Vaadetel näidata sissepääsude detaillahendused, akende ja uste värvitoonid, välisviimistluse ja värvilahenduse pass, viited koos välisviimistluse passi numbritega, vaadete tähistused jne. Välisviimistluse ja värvilahenduse passis esitada välisviimistluse materjalide nimetused ja värvikoodid, värvikataloogi nimetus jne. Metallosade värvitoonid esitada RAL kataloogi järgi.

3.3.11 Esitada hoone püstlõige I-I. 

3.3.12 Korruste plaanidel ja hoone püstlõikel näidata projekteeritava ala piirid - mõlemal pool piiratud välisseinad.
3.3.13 Hoone tarindite soojustamise puhul esitada soojustatud piirdetarindite lõiked ja soojustatud välisseina (ümber aknaava) lõige, fassaadide soojustamise skeem, soojustehnilised arvutused koos valemitega (d-soojaisolatsiooni paksus võtta nagu X). Arvutuses esitada arvutuslik sisetemperatuur. Korruste plaanidel ja hoone püstlõikel näidata projekteeritava soojaisolatsioonimaterjali kiht. Esitada soojustusmaterjalide klassifikatsiooni tüübid vastavalt toodete kaartidele.

3.3.14 Tehnilised näitajad esitada vastavalt Majandus- ja kommunikatsiooniministri 24.12.2002. a määrusele nr 69 „Ehitise tehniliste andmete loetelu“. Punktides „Muud oluliselt ehitist iseloomustavad andmed” esitada korterelamu kasuliku pinna ja eluruumide spetsifikatsioonid, samuti projekteeritavate ehitiste kasutamise otstarbed, koodid ning pinnad (m2).

3.3.15 Ehitiste kasutamise otstarbed ja koodid esitada vastavalt Majandus- ja kommunikatsiooniministri 26.11.2002. a määrusele nr 10 „Ehitise kasutamise otstarvete loetelu”.
3.3.16 Võtta nõusolek ehitustööde läbiviimiseks (sh sillutisriba rekonstrueerimiseks ja kinnistusiseste teede rajamiseks/rekonstrueerimiseks) projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.
3.3.17 Puude likvideerimise puhul määrata likvideeritavate puittaimede liikide loetelu ning esitada Narva Linnavalitsuse Linnavara- ja Majandusameti kooskõlastus.
3.3.18 Liikluskorraldusvahendite paigaldamise puhul esitada projekteerimises pädeva vastutava spetsialisti poolt koostatud joonis „Liikluskorraldus”. Liikluskorralduse skeemi koostamisel juhinduda Narva Linnavolikogu 06.03.2008. a määrusest nr 16 „Narva linna heakorra eeskiri”.
3.3.19 Esitada ehitusplatsi plaan. Plaanil näidata: masinate ja seadmete paiknemiskohad, ehitusmaterjalide ja jäätmete ladustamiskohad, ajutine piire jne.
3.3.20 Asendiplaani koostamise aluskaardiks võtta aktualiseeritud (olemasolevat situatsiooni tõeselt kajastav, sh tehnovõrgud) digitaalselt mõõdistatud geodeetiline alusplaan täpsusastmega M 1:500, kus on esitatud andmed koostaja kohta (ettevõtja nimi, litsentsi nr, töö nr, mõõdistamise aeg). Geodeetiline alusplaan peab olema registreeritud Narva Linnavalitsuse Arhitektuuri- ja Linnaplaneerimise Ametis. Narva Linnavalitsuse Arhitektuuri- ja Linnaplaneerimise Ameti geodeesia vanemspetsialisti või kaartide laadimise spetsialisti poolt kooskõlastatud geodeetiline krundi alusplaan paberkandjal esitada ehitusprojekti lisana. 

3.3.21 Eelneva ehitusprojekti joonised või inventeerimisjoonised (tüüpiliste korruste plaanid, hoone püstlõige), millised kajastavad projekteerimiseelseid seaduslikul alusel rajatud konstruktsioone, projekti tellija lähteülesanne, Narva Linnavalitsuse korraldus projekteerimistingimuste kinnitamise kohta esitada ehitusprojekti lisadena.
3.3.22 Projekti tellija lähteülesandes märkida ka tellija valitud projekti staadium.

3.3.23 Esitada Narva Linnavalitsuse Arhitektuuri- ja Linnaplaneerimise Ametile eskiis heakskiidu saamiseks. Eskiis koostada kooskõlas Eesti Standardiga EVS 811:2012 „Hoone ehitusprojekt”. Eskiisis esitada ka käesoleva korralduse punktidega 3.3.20 ja 3.3.21 ettenähtud dokumentide kogum. Eskiisprojektis esitada vähemalt 2 värvilahenduse varianti parima tulemuse saavutamiseks.
3.3.24 Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks ehitusprojekt (selle osad) paberkandjal vähemalt kahes identselt komplekteeritud eksemplaris köidetuna formaadis A4. Üks projekti eksemplar jääb Narva Linnavalitsuse Arhitektuuri- ja Linnaplaneerimise Ametile arhiveerimiseks.
	3.4  ARHITEKTUURSED JA LINNAEHITUSLIKUD TINGIMUSED


3.4.1 Lubatud välisseinte ja sokli välisviimistlus: dekoratiivkrohv, dekoratiivsed fassaadiplaadid (nt kivipuruplaadid, värvitud/terrasiit tsementkiudplaadid, termoklinkerplaadid), dekoratiivkivid. 

3.4.2 Lubatud lodžade piirdetarindite välisviimistlus: mitte kasutada plastikmaterjale.
3.4.3 Pleki kasutamine on lubatud lodžade piirdetarindite välisviimistluses, fassaadide puitelementide vahetamisel, parapeti, trepikodade sissepääsude, varikatuste ja keldripääsude rekonstrueerimisel.
3.4.4 Varikatuse katte värvitoon harmoniseerida hoone välisseinte ja välisuste värvitoonidega.

3.4.5 Katusekatte vahetamise või katuse elementide rekonstrueerimise puhul esitada katuse plaan ja kasutatavate materjalide spetsifikatsioon.
3.4.6 Soklikorruse avade ja niššide kinnimüürimine on lubatud vaid Ida-Eesti Päästekeskuse loa alusel. 
3.4.7 Korruste avade täitmine: esitada korruste avade täitmise plaanid, avatäidete spetsifikatsioon. Näidata akende avamise suunad. 

3.4.8 Varikatuste, parapettide, välistreppide ja sillutisriba rekonstrueerimise ning prügikonteineri platsi projekteerimise puhul esitada konstruktiivsed lõiked ja kasutatavate materjalide spetsifikatsioon. 
3.4.9 Prügimaja projekteerimise puhul esitada ehitise tehnilised näitajad, värvitoon ning näidis (nt pildid või vaated).

3.4.10 Transpordi juurdepääs avalikult kasutatavale teele: olemasolev.

3.4.11 Kinnistusiseste teede projekteerimise puhul esitada konstruktiivsed ristprofiilid, vertikaalplaneerimise joonis (v.a murukivid) ning põhilised pinnakatete tööde mahud.

3.4.12 Lubatud teekatted: muruga kombineeritav kivisillutis (murukivid), teekattekivid, asfalt. 

3.4.13 Parkimiskohad: lahendada Albert-August Tiimanni tn 13 kinnistu piirides. Seletuskirjas esitada parkimiskohtade arvutus, lähtudes Eesti Standardi EVS 843:2003 “Linnatänavad” punktist 10.2.2. Arvutuses esitada elamu liik ja asukoht, parkimisnormatiivid (vt tabel 10.2). Esitada arvutuslik ja projekteeritav arv.
3.4.14 Kinnistusiseste parkimiskohtade mõõtmed ja läbisõiduteede laiused sõltuvalt parkimisnurgast: vastavalt Eesti Standardi EVS 843-2003 „Linnatänavad” tabelile 10.5.

3.4.15 Krundi piirded: ei ole lubatud. 
3.4.16 Muud nõuded: vastavalt ekspertiisiotsusele, projekti tellija lähteülesandele ning Eesti Vabariigis kehtivate määruste, standardite ja projekteerimisnormidega ettenähtud nõuetele. 
	3.5 KOOSKÕLASTUSED




3.5.1  Ida-Eesti Päästekeskus.

3.5.2  KÜ TIIMANI 13 juhatus. 

3.5.3  Narva Linnavalitsuse Arhitektuuri- ja Linnaplaneerimise Amet.
	4.  RAKENDUSSÄTTED




4.1    Tunnistada kehtetuks Narva Linnavalitsuse 16.06.2010. a korraldus nr 802-k “Projekteerimistingimuste määramine (Albert-August Tiimanni tn 13 korterelamu fassaadide osaline rekonstrueerimine)”.

4.2    Käesolevad projekteerimistingimused on kehtivad kuni 29.05.2014. a.
4.2    Käesolev korraldus jõustub alates teatavakstegemisest.
4.4    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Tarmo Tammiste

Linnapea

Ants Liimets

	
	Linnasekretär

